S-928/2023

I Mál þetta, sem dómtekið var 31. október sl., er höfðað með tveimur ákærum. Sú fyrri er útgefin af lögreglustjóranum á höfuðborgarsvæðinu 7. febrúar 2023, á hendur K-kk-þgf A-kk-þgf S-x-x A-kk-þgf, kt. [...], [...], [...], fyrir umferðarlagabrot með því að hafa, miðvikudaginn 13. apríl 2022, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna og slævandi lyfja (í blóðsýni mældist amfetamín 315 ng/ml, etizólam 8,7 ng/ml, MDMA 635 ng/ml, alprazólam 9,3 ng/ml og klónazepam 22 ng/ml) um Hagamel í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. [mgr.] 48. gr., 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019. Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Seinni ákæran á hendur ákærða er útgefin af lögreglustjóranum á höfuðborgarsvæð-inu 14. mars 2023 fyrir lögreglu- og fíkniefnalagabrot, með því að hafa, þriðjudaginn 18. maí 2021 að Réttarholtsvegi í Reykjavík hlaupið undan lögreglu og ekki sinnt fyrirmæl-um lögreglu um að nema staðar og jafnframt á sama tíma haft í vörslum sínum í sölu- og dreifingarskyni 101,08 gaf amfetamíni, sem lögreglumenn fundu við öryggisleit á ákærða.

Telst brot þetta varða við 19. gr., sbr. 44. gr. lögreglulaga nr. 90/1996 og 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar og til greiðslu alls sakarkostn-aðar. Krafist er upptöku á framangreindum 101,08 gaf amfetamíni, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum.“

Málin voru sameinuð.

Ákærði játar sök samkvæmt ákæru, dagsettri 7. febrúar 2023. Hvað varðar þau brot sem honum eru gefin að sök í ákæru, dagsettri 14. mars 2023, játar hann að hafa ekki sinnt fyrirmælum lögreglu og að hafa haft umrædd fíkniefni í vörslum sínum en neitar að þau hafi verið ætluð til sölu eða dreifingar.

Verjandi ákærða krefst sýknu af því að umrædd fíkniefni hafi verið til sölu eða dreifingar en vægustu refsingar sem lög leyfa fyrir önnur brot sem ákært er vegna og hæfilegra málsvarnarlauna sér til handa.

Eftir að málið hafði verið dómtekið taldi dómari nauðsynlegt, sbr. 168. gr. laga um meðferð sakamála nr. 88/2008, að fá fram frekari gögn í málinu. Voru því aðilar kvaddir fyrir dóm á ný, 10. nóvember sl., og því beint til ákæruvaldsins að leggja fram tiltekið gagn, sem það gerði. Að því búnu gaf dómari aðilum kost á að gera athugasemdir til viðbótar fyrri málflutningi sínum og tók málið til dóms á ný.

I Ákæra, dagsett 7. febrúar 2023

Ákærði hefur afdráttarlaust játað sök samkvæmt ákæru, dagsettri 7. febrúar 2023. Er sannað með játningu hans og öðrum gögnum málsins að ákærði er sekur um þá háttsemi sem honum er þar gefin að sök og eru brot hans rétt heimfærð til refsiákvæða í ákæru.

II

Ákæra, dagsett 14. mars 2023

Ákærði hefur, eins og áður sagði, játað að hafa ekki sinnt fyrirmælum lögreglu og að hafa haft í fórum sínum umrædd fíkniefni í umrætt sinn. Hann neitar hins vegar að umrædd fíkniefni hafi verið ætluð til sölu og dreifingar. Er sannað með játningu ákærða og öðrum gögnum málsins að hann hafi gerst sekur um þau brot sem játning hans nær til og eru umrædd brot hans rétt heimfærð til refsiákvæða í ákæru.

Málsatvik

Málsatvik voru þau að lögreglumenn voru við umferðareftirlit aðfaranótt þriðjudagsins 18. maí 2021 þegar þeir höfðu afskipti af bifreiðinni [...]og stöðvaði ökumaður hennar aksturinn við Smiðjuveg 50 í Kópavogi. Steig þá ákærði út úr bifreiðinni og hljóp í norðurátt og lögreglumaður á eftir honum. Hlýddi hann í fyrstu ekki fyrirmælum lögreglu um að stöðva en nam þó staðar eftir nokkra eftirför. Var hann þá handtekinn og handjárnaður. Bar hann þess merki að vera undir áhrifum fíkniefna. Við handtökuna missti ákærði krukku með hvítu efni og þá fannst einnig önnur krukka með hvítu efni í jakkavasa hans. Var talið að um fíkniefni væri að ræða og voru því krukkurnar haldlagðar. Reyndist vera um að ræða amfetamín, 101,08 g að þyngd.

Framburður ákærða og vitna fyrir dómi Ákærði kvaðst hafa verið nýbúinn að sækja umrædd efni þegar lögregla hafi haft afskipti af akstri bifreiðarinnar. Hefði hann borgað 100 þúsund krónur fyrir þau. Hann hafi hlaupið í burtu en stöðvað fljótlega eftir að lögreglan kallaði til hans. Hafi verið tekin af honum umrædd fíkniefni sem hefðu verið í krukkum. Hefði hann verið með zip- lockpoka á sér, en það hafi verið í þeim tilgangi að setja umrædd efni í þá til eigin nota. Kvaðst hann ekki hafa ætlað að selja efnin, hann væri fíkill og neytti sinna efna sjálfur. Aðspurður um hvers vegna hann hefði hlaupið á brott sagði ákærði að hann hefði viljað halda efnunum. Kvaðst hann hafa verið í mikilli neyslu á þessum tíma. Aðspurður um hagi sína í dag kvaðst ákærði nú hafa verið edrú í fjóra mánuði og væri í 12 spora kerfinu. Hann væri að taka út refsingu í fangelsinu að Litla- Hrauni, væri að vinna þar og gengi vel.

Vitnið A, verkefnastjóri hjá Rannsóknastofu í lyfja- og eiturefnafræði hjá Háskóla Íslands, kvaðst hafa rannsakað umrædd efni og staðfesti matgerð sína þar að lútandi. Í fyrra sýninu kvað hann styrk amfetamínbasa hafa verið 7%, en í hinu síðara 2,7%. Kvað hann aðspurður að það væri fremur veikt í samanburði við þau efni sem rannsóknastofan fengi almennt til skoðunar en hafa bæri í huga að í flestum tilvikum væri um að ræða efni í málum er varðaði innflutning efna sem væru almennt sterkari en efni sem ætluð væru til sölu í neysluskömmtum.

Vitnið B, sérfræðingur í tæknideild Lögreglustjórans á höfuðborgarsvæðinu, kvaðst hafa séð um að forprófa og vigta umrædd efni og staðfesti skýrslu sína þar að lútandi. Hefði niðurstaðan verið að um væri að ræða amfetamín, frekar blautt. Aðspurð kvaðst hún ekki vita hvað það hefði vegið þurrt.

Niðurstaða um hvort umrædd fíkniefni hafi verið ætluð til sölu eða dreifingar Eins og áður hefur verið rakið játar ákærði brot þau sem honum eru gefin að sök í ákærunni, dagsettri 14. mars 2023, að öðru leyti en því að fíkniefnin sem hann hafi haft í fórum sínum þegar hann var handtekinn, og ákært er vegna í umræddri ákæru, hafi ekki verið ætluð til sölu eða dreifingar.

Hvað varðar þær sakargiftir að fíkniefnin sem ákærði hafði í fórum sínum í umrætt sinn hafi verið ætluð til sölu og dreifingar var um að ræða talsvert magn, eða yfir 100 gaf amfetamíni. Þá viðurkenndi ákærði að hann hefði haft í fórum sínum svokallaða zip-lockpoka til að setja neysluskammta í. Á hinn bóginn kom fram í skýrslu vitnisins A að um frekar veik efni hefði verið að ræða.

Þegar litið er til alls ofangreinds, málsatvika, gagna málsins, og með hliðsjón af niðurstöðu Hæstaréttar í máli réttarins nr. 548/2015, er það niðurstaða dómsins að þrátt fyrir að um hafi verið að ræða fremur veik efni sé komin sé fram lögfull sönnun fyrir því að ákærði hafi haft umrædd fíkniefni í fórum sínum í sölu- og dreifingarskyni. Er þá einkum litið til þess að um var að ræða umtalsvert magn fíkniefna, auk þess sem ákærði hafði í fórum sínum fyrrgreinda zip- lock poka, en þekkt er að fíkniefni eru iðulega seld í neysluskömmtum í slíkum pokum.

III

Ákvörðun refsingar

Ákærði er fæddur í [...]. Samkvæmt framlögðu sakavottorði, dagsettu 9. mars 2023, var ákærði dæmdur í 30 daga fangelsi, skilorðsbundið til tveggja ára með dómi Héraðsdóms Reykjavíkur 23. janúar 2019 fyrir fíkniefnalagabrot og akstur undir áhrifum ávana- og fíkniefna. Þá gekkst ákærði undir greiðslu sektar með viðurlagaákvörðun Héraðsdóms Reykjavíkur 18. ágúst 2021, meðal annars fyrir lyfjaakstur og akstur undir áhrifum ávana- og fíkniefna. Ákærði var síðan dæmdur í 15 mánaða fangelsi með dómi Héraðsdóms Reykjavíkur 21. desember 2022 fyrir frelsissviptingu og rán.

Brot þau sem ákærði er sakfelldur fyrir nú samkvæmt báðum ákærum voru framin fyrir uppkvaðningu dómsins frá 21. desember 2022 og brot samkvæmt ákæru, útgefinni 14. mars sl., var einnig framið áður en ákærði gekkst undir viðurlagaákvörðunina frá 18. ágúst 2021. Verður ákærða nú dæmdur hegningarauki vegna ofangreindra brota í samræmi við 78. gr. almennra hegningarlaga nr. 19/1940, er samsvari þeirri þyngingu refsingarinnar sem kynni að hafa orðið hefði verið dæmt um öll brotin í fyrra málinu.

Við ákvörðun refsingar er við það miðað að ákærði hafi nú í þriðja sinn, eftir að hann varð fullra 18 ára og innan ítrekunartíma, sbr. 3. mgr. 71. gr. almennra hegningarlaga nr. 19/1940, gerst sekur um akstur undir áhrifum ávana- og fíkniefna.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga þykir refsing ákærða hæfilega ákveðin fjögurra mánaða fangelsi. Með vísan til lagaákvæða í ákæru er ákærði sviptur ökurétti ævilangt frábirtingu dómsins að telja.

Upptaka

Með vísan til lagaákvæða í ákæru eru gerð upptæk til ríkissjóðs 101,08 gaf amfetamíni sem hald var lagt á við rannsókn málsins.

Sakarkostnaður

Ákærði greiði málsvarnarþóknun skipaðs verjanda síns, S-kk-ef F-kk-ef lögmanns, 600.000 krónur að meðtöldum virðisaukaskatti, og 202.567 krónur í annan sakarkostnað.

Af hálfu ákæruvaldsins flutti málið K-x-x K-x-x saksóknarfulltrúi.

B-kk-nf Þ-kk-nf héraðsdómari kveður upp dóm þennan.

DÓMSORÐ:

Ákærði, K-kk-nf A-kk-nf S-kk-nf A-kk-nf, sæti fangelsi í fjóra mánuði.

Ákærði er sviptur ökurétti ævilangt frá birtingu dómsins að telja.

Gerð eru upptæk til ríkissjóðs 101,08 gaf amfetamíni.

Ákærði greiði málsvarnarþóknun skipaðs verjanda síns, S-kk-ef F-kk-ef lögmanns, 600.000 krónur að meðtöldum virðisaukaskatti, og 202.567 krónur í annan sakarkostnað.

B-kk-nf Þ-kk-nf